Juan Gorriti

**Juan Gorriti Goldazarena** (Oderitz, Larraun, 1942) artzain, eskultore, zurgin eta margolari nafarra da, Jorge Oteiza eta Remigio Mendibururen dizipulua besteak beste. Zurgin bezala hasi zen lanean eta zurgintzat du bere burua. Arribeko Batzarre etxean ditu lantegia, bizilekua eta erakusketa areto txiki bat, Mallope galeria. Bere lanak landa-eremu euskalduneko elementuak ditu ardatz; lurra, sua, haizea, ura eta “laugarren dimentsioa” (denbora) jorratuz. Haren zigilua obra koloretsuak dira, izan ere, "Gorriti urdina" kontzeptua berak eman du. Nekazari zein abeltzainez inguratuta hazi zen. Gaztetik ahultzen duen eritasun ezezagun bat dauka. Betidanik ekintza artistikoak egin ditu, hasiera neurri txikian bazen ere (marrazkiak, collageak etab.). Geroztik, artea modu ezagunean jorratu du. 

Eskola Eskultore Euskaldunaren parte da, izan ere, bere prozesu artistikoan Euskal Herriko antzinako historiara jo du, batez ere historiaurrera, gizarte horren jatorria eta garapena irudikatzeko. Esaterako, "Cromlech 1" (2019) obra larre batean ezartzeko eraiki zen.

### Artearen helburua 
Artearen helburuarekin jarraituz, “barneko umea”ren askatasun artistikoa goresten du, araurik gabeko prozesu sortzailea. Obrak modu dinamikoan ulertzen ditu, aldatu daitezkeela kontuan hartuz. Horregatik, hainbatetan artelanak haurrei utzi dizkie, margotuak eta birrasmatuak izan daitezen.

## Legatua 
Aipatutako Remigio Mendiburuk, 1980. urtean, lehendabiziko Korrikaren lekukoa diseinatu zuen. Lekukoak 6 mezu ezberdin eraman zituen. 1990ean eskultorea hil zenean, lekukoa Donostiako San Telmo museora eraman zuten. Mendiburu hil zenean, orduko bere diszipuloari, Juan Gorritiri eman zioten enkargua lekuko berria egiteko. Honela maisuak ikasleari pasa zion lekukoa. AEK-k dohaintzan eman zion jatorrizko lekukoa San Telmo Museoari eta egun, bertan ikusgai dagoena baino ez da kontserbatzen; museoaren erakusketa iraunkorrean dago. Errepidean, aldiz, Juan Gorritiren lekukoa dabil eskuz esku.

1996an Araitz zatiak erakusketa egin zuen Donostiako San Telmo Museoan; 1999an, besteak beste, Oroimenak bilduma aurkeztu zuen Hondarribian eta urte berean Donostiako Ekain galerian eskulturak ez ezik, baserriko bizimodua islatzen zuten marrazkiak ere erakutsi zituen. 2000. urtean, bere Baserriaren Argia eskultura hautatu zuten emakume baserritarren omenezko irudi.

Honez gain, hezkuntza esparruan lan handia egin du, eskolak bisitatuz eta bertako ikasleekin artea eginez. Eredu desberdinetako ikasleekin egin du lan, artea eta bizikidetza elkartuz. Proiektu komunalak aurrera eramaten ditu, emaitza zuzenean hormetan utziz, margo zipriztin eta pintzeladaz.

Bere lana Europako hainbat erakusketatan ikusi da: Euskadi, Paris, Barzelona, Madrid, Alemania eta Galesen besteak beste. Azkenekoetako bat “Gaztarri Erakusketa”, Azkuen (Araiz, Nafarroa) izan zen, 2019ko udan. Bertan musika, kirol, sukaldaritza, dantza, poesia eta arte eszenikoetako pertsona entzutesuek parte hartu zuten.
Fitxategi:Etxebarria-Korrika11-Gorriti 11 43 41 337000.jpeg|Korrika 11, omenduentzako oroigarria (1999)
Fitxategi:Etxebarria-UEU-Gorriti 11 37 36 207000.jpeg|UEUk Jose Ramon Etxebarria omentzeko oroigarria (1997)
Fitxategi:Km 1942 de la 16 edicion de la Korrika.jpg|Korrikaren XVI. edizioaren lekukoa Juan Gorritik eginiko Remigio Mendibururen obra originalaren kopia bat da.

## Erreferentziak 
## Ikus, gainera 
* Arte garaikidea
* Euskal artistak
* Korrikaren lekukoa

## Kanpo estekak 
* Juan Gorritiri elkarrizketa irakurgai. 2016ko abuztuaren 14a, Berria.eus 
* "Gorriti, zurezko artista"
* ''"Juan Gorriti 'asienta' en Pamplona el arte fabricado desde el cariño"*
*  Elkarrizketa *Argia''n